**ΛΑΒΥΡΙΝΘΟΣ**

*Θα καταφέρετε να βγείτε;*

[**Video**](https://vimeo.com/68122533)

**ΟΔΗΓΙΕΣ**



**Θεματολογίες:** Communication, strategize, problem solving, stress management, leadership, team performance

**Ελάχιστος αριθμός παικτών:** 6

**Μέγιστο αριθμός παικτών:** 18

**Ομάδες**: 1 – 2 (για άνω των 12 ατόμων)

**Χρονική διάρκεια παιχνιδιού**: 20-40 λεπτά

**Απαιτούμενος χώρος**: ελάχιστο 5 x 6 μέτρα

Περιεχόμενα

[Λίστα Ετοιμασίας 3](#_Toc514081383)

[Για τον Εκπαιδευτή 3](#_Toc514081384)

[Υλικά 3](#_Toc514081385)

[Περιγραφή παιχνιδιού 3](#_Toc514081386)

[Κανόνες 3](#_Toc514081387)

[Δύο ομάδες 4](#_Toc514081388)

[Εναλλακτικά παιχνίδια 4](#_Toc514081389)

[Το Μαγικο Χαλί 4](#_Toc514081390)

[Origami 4](#_Toc514081391)

[Οδηγίες για τον Εκπαιδευτή 5](#_Toc514081392)

[Σχεδιασμός παιχνιδιού 5](#_Toc514081393)

# Λίστα Ετοιμασίας

## Για τον Εκπαιδευτή

* Τοποθετήστε τον «λαβύρινθο» στο πάτωμα με το μαύρο πατρόν προς τα πάνω.
* Μοιράστε τα «χρήματα» ανάλογα με το μέγεθος της ομάδας (10.000 ή 20.000 metalogs)
* Να έχετε μαζί σας τη σφυρίχτρα, ένα στυλό και το σχεδιάγραμμα της λύσης του παιχνιδιού.
* Ετοιμάστε ένα flipchart με τους κανόνες του παιχνιδιού.
* Ορίστε τη λήξη του παιχνιδιού.

## Υλικά

* Λαβύρινθος
* Σφυρίχτρα
* Στυλό
* Σχεδιάγραμμα λύσης λαβύρινθου
* Σχεδιάγραμμα ομάδας
* Κανόνες

## Περιγραφή παιχνιδιού

Ο στόχος της ομάδας είναι να περάσει το λαβύρινθο από τη μία πλευρά στην άλλη. Υπάρχει μόνο ένα σωστό μονοπάτι που μπορούν να ακολουθήσουν, το οποίο φαίνεται στο σχεδιάγραμμα λύσης λαβύρινθου. Οι παίκτες της ομάδας πρέπει να κάνουν όσα λιγότερα λάθη μπορούν. Η ομάδα έχει στη διάθεσή της το ποσό των 10.000 (ή 20.000 ανάλογα με το μέγεθος της ομάδας) metalogs, τα οποία πρέπει να χρησιμοποιήσει με σύνεση. Κάθε λάθος που κάνουν, κοστίζει στην ομάδα 1.000 metalogs.

## Κανόνες

* Πέντε (5) λεπτά προετοιμασίας και είκοσι (20) λεπτά να κάνουν την άσκηση. Στο τέλος της προετοιμασίας δεν επιτρέπεται η συνομιλία μεταξύ των παικτών.
* Αν η ομάδα ζητήσει 5 επιπλέον λεπτά για την προετοιμασία, τότε εκπαιδευτής μπορεί να τους τα παραχωρήσει, με το κόστος όμως, για την ομάδα, των 1.000 metalogs.
* Η ομάδα πρέπει να δημιουργήσει μία σειρά, βάσει της οποίας θα περάσουν από τον λαβύρινθο. Αυτή η σειρά πρέπει να παραμείνει η ίδια μέχρι το τέλος του παιχνιδιού και δε μπορεί να αλλάξει.
* Αν κάποιος παίκτης από την ομάδα κάνει κάποιο λάθος, π.χ. πατήσει σε λάθος τετράγωνο, τότε ο εκπαιδευτής θα χρησιμοποιήσει τη σφυρίχτρα. Αν κάποιος πατήσει σε ένα τετράγωνο όπου κάποιος άλλος παίκτης έχει ήδη πατήσει κατά λάθος, τότε αυτό στοιχίζει στην ομάδα 1.000 metalogs.
* Μόνο ένα άτομο τη φορά μπορεί να μπει στο λαβύρινθο. Αν αυτό το άτομο κάνει λάθος, τότε πρέπει να φύγει από τον λαβύρινθο.
* Δε μπορεί κάποιος παίκτης να υπερπηδήσει ένα τετράγωνο. Πρέπει το επόμενο τετράγωνο που θα πατήσει να είναι κάποιο από τα διπλανά (πάνω, κάτω, δεξιά, αριστερά αλλά και διαγώνια).
* Όταν κάποιος που έκανε λάθος, φύγει από τον λαβύρινθο, πρέπει οπωσδήποτε να φύγει με τον ίδιο τρόπο μπήκε μέσα σε αυτόν. Και εδώ υπάρχει ο κίνδυνος να κάνει πάλι κάποιο λάθος.
* Δεν επιτρέπεται οποιαδήποτε βοήθεια, όπως χαρτί και στυλό για να δημιουργήσουν πλάνο για το πως θα περάσουν το λαβύρινθο.
* Αν η ομάδα ζητήσει επιπλέον χρόνο παιχνιδιού (πέραν των 20 λεπτών) τότε αυτό στοιχίζει 1.000 metalogs ανά λεπτό.

## Δύο ομάδες

Αν υπάρχουν περισσότερα από 12 άτομα στην αίθουσα, τότε μπορείτε να δημιουργήσετε δύο ομάδες. Ένας συνεκπαιδευτής θα ήταν χρήσιμος. Αν δεν υπάρχει, μπορείτε να αναθέσετε αυτόν τον ρόλο σε κάποιο μέλος της ομάδας.

Η μία ομάδα θα χρειαστεί να περάσει από το π.χ. ΒΟΡΕΙΟ σημείο του λαβύρινθου προς το ΝΟΤΙΟ, ενώ η άλλη ομάδα από το ΝΟΤΙΟ προς το ΒΟΡΕΙΟ σημείο. Η κάθε ομάδα παίρνει σειρά, οπότε πρώτα παίζει μία φορά η μία και μετά η άλλη.

Σημειώνουμε πως κάθε ομάδα πρέπει να βρει το ίδιο, δηλαδή το σωστό μονοπάτι. Κάθε ομάδα έχει στην κατοχή της 10.000 metalogs.

Λίγο πριν περάσετε στην έναρξη της άσκησης (προετοιμασία) πρέπει να παρουσιάσετε τον στόχο με τέτοιο τρόπο, ώστε να είναι σαφές και στις δύο ομάδες, πως και οι δύο τους είναι μέρος ενός μεγαλύτερου συνόλου. Σημειώστε ιδιαίτερα το «μαθαίνουμε από τους άλλους» και «στηρίζουμε ο ένας τον άλλον».

## Εναλλακτικά παιχνίδια

### Το Μαγικο Χαλί

Σκοπός είναι να σταθούν οι παίκτες πάνω στον λαβύρινθο και να τον γυρίσουν πλευρά ΧΩΡΙΣ όμως να κατέβουν κάτω από αυτό.

### Origami

Η ομάδα αναβαίνει πάνω στον λαβύρινθο. Ο εκπαιδευτής δίνει τις εξής οδηγίες: «Ο σκοπός σας είναι να διπλώσετε το ύφασμα (λαβύρινθο) όσες περισσότερες φορές μπορείτε. Έχετε τρία (3) λεπτά να συζητήσετε μταξύ σας, μετά το πέρας των οποίων θα χρειαστεί να μου πείτε ΠΟΣΕΣ ΦΟΡΕΣ πιστεύετε πως μπορείτε να το διπλώσετε. Μετά το πέρας των τριών λεπτών, μπορείτε να δοκιμάσετε και να δείτε αν έχετε καταφέρει να το διπλώσετε τόσες φορές, όσες εκτιμάτε».

# Οδηγίες για τον Εκπαιδευτή

## Σχεδιασμός παιχνιδιού

1’ **Κάνουμε μια γενική εισαγωγή στο παιχνίδι:**

*Θα συμμετάσχετε σε ένα διασκεδαστικό παιχνίδι, στο οποίο θα εργαστείτε ατομικά, αλλά και ομαδικά προκειμένου να διαχεριστείτε ένα πρόβλημα που έχει προκύψει.*

*Αυτό το παιχνίδι ονομάζεται «Ο Λαβύρινθος» και θα σας βοηθήσει να επεξεργαστείτε θέματα όπως η επικοινωνία, η οργάνωση, η ηγεσία, η διαχείριση άγχους και η επίλυση προβλημάτων.*

5’ **Ανακοινώνουμε το σενάριο:**

ΙΣΤΟΡΙΑ: Εισάγουμε την ομάδα σε ένα φαντασιακό σενάριο, για παράδειγμα μια ιστορία που παραπέμπει στον Ιντιάνα Τζόουνς και σε παγίδες των ‘Ινκας που πρέπει να αποφύγουν όσοι μπουν στον λαβύρινθο.

*Σκοπός λοιπόν της ομάδας σας είναι να περάσει από τη μία πλευρά του λαβύρινθου στην άλλη. Υπάρχει μόνο ένα σωστό μονοπάτι. Προκειμένου να το πετύχετε αυτό, θα χρειαστεί να δουλέψετε ομαδικά, να μάθετε ο ένας από τον άλλον, αλλά επίσης και να στηρίζετε όσους χρειάζονται βοήθεια. Επιπλέον θα χρειαστεί να ξοδέψετε όσο λιγότερο μπορείτε από τον «προϋπολογισμό» σας. Γι’ αυτό το λόγο θα έχετε στην κατοχή σας 10.000 metalogs (ή 20.000 ανάλογα με την ομάδα). [Στο σημείο αυτό ο εκπαιδευτής δίνει τα χρήματα στην ομάδα].*

*Υπάρχουν όμως κάποιοι κανόνες τους οποίους πρέπει να ακολουθήσετε. Αυτοί είναι οι κάτωθι (δείχνουμε είτε flipchart, είτε powerpoint με κανόνες). Θα τους δούμε έναν-έναν μαζί και αν υπάρχουν απορίες θα τις λύσουμε μαζί.*

*Καλή επιτυχία!*

5’ **Προετοιμασία**

Η ομάδα πρέπει να δημιουργήσει ένα σχεδιάγραμμα, μία στρατηγική για το πως θα περάσει το λαβύρινθο. Όσο πιο αποτελεσματικός ο σχεδιασμός της στρατηγικής, τόσο πιο εύκολο θα είναι για την ομάδα, όταν δε θα επιτρέπεται η ομιλία στο βασικό παιχνίδι.

Κατά τη διάρκεια της άσκησης μπορεί να εμφανιστουν απρόβλεπτοι παράγοντες, οπότε θα ήταν καλό να προετοιμαστούν και για τέτοια ενδεχόμενα. Μερικές χρήσιμες ερωτήσεις που θα χρειστεί να σκεφτούν είναι οι εξής:

* Ποιος είναι αρμόδιος για να προσέχει τι;
* Πως θα διαχειριστούμε τα λάθη, τόσα αυτά που μπορούμε να αποφύγουμε αλλά και τα αναπόφευκτα;
* Πως μαθαίνουμε ο ένας από τον άλλον;
* Πως μπορούμε να στηρίξουμε τα μέλη της ομάδας που θα χρειαστούν βοήθεια;
* Κ.α.

Σε αυτό το διάστημα μπορούν να δοθούν επιπλέον διευκρινιστικές απαντήσεις.

20’ **Game Play**

* Πρέπει η ομάδα να γράψει τη σειρά με την οποία τα άτομα θα μπουν στον λαβύρινθο.

**ΣΗΜΑΝΤΙΚΟ ΓΙΑ ΤΟΝ ΕΚΠΑΙΔΕΥΤΗ**

Κατά τη διάρκεια του παιχνιδιού πρέπει να παρακολουθείτε κάθε άτομο προσεκτικά. Χρησιμοποιείστε τη σφυρίχτρα σας όποτε γίνεται κάποιο λάθος. Όταν γίνονται λάθη τα οποία μπορούσαν να έχουν αποφευχθεί, τότε χρεώστε την ομάδα με 1.000 metalogs.

**ΣΥΜΒΟΥΛΗ**: Προκειμένου να παρακολουθείτε την κάθε κίνηση και να μην χάσετε κάποιο λάθος, ακολουθήστε το εξής σύστημα: Σημειώστε στο λευκό σχεδιάγραμμα δύο ειδών σημάδια, ανάλογα με το λάθος που γίνεται. Ζωγραφίστε έναν ΚΥΚΛΟ (Ο) για ένα «κανονικό» λάθος στο τετράγωνο που έχει γίνει και ένα ΣΤΑΥΡΟ (+) μέσα στον ΚΥΚΛΟ για ένα λάθος το οποίο θα μπορούσε να έχει αποφευγχθεί. Είναι επίσης σημαντικό να σημειώνετε ΠΟΙΟΣ έχει κάνει το λάθος.

Αυτό θα σας βοηθήσει να γνωρίζετε τι γίνεται μέσα στο παιχνίδι, αλλά και να δώσετε ανατροφοδότηση στο τέλος του παιχνιδιού, όπου μπορείτε να ρωτήσετε για παράδειγμα «Τι θα μπορούσατε να είχατε κάνει για να αποφύγετε ΑΥΤΟ το λάθος;»

Ανάλογα με τα άτομα που υπάρχουν στην ομάδα μπορούμε να παίξουμε με τον λαβύρινθο τα κάτωθι παιχνίδια:

|  |  |
| --- | --- |
| **Αριθμός Ατόμων** | **Παιχνίδι** |
| 6-18 | Ο Λαβύρινθος |
| 4-10 | Origami |
| 10 | Το Μαγικό Χαλί |

ΣΧΕΔΙΑΓΡΑΜΜΑ ΛΥΣΗΣ ΛΑΒΥΡΙΝΘΟΥ

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | X |  |  |  |  |  |  |  |  |
|  |  | X | X |  |  |  |  |  |  |
|  |  |  |  | X |  |  |  |  |  |
|  |  |  |  | X |  | X | X |  |  |
|  |  |  |  |  | X |  |  | X |  |
|  |  |  |  |  |  |  | X |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |